باڵیۆزخانەی سوێد لە عێراق
باڵیۆزخانەی سوێد لە عێراق بەرزترین نوێنەرایەتی دیپلۆماسی دەوڵەتی سوێدە لە عێراق.  باڵیۆزخانەکە دەکەوێتە عێراق و ئامانجی بەرەوپێشبردنی بەرژەوەندییەکانی سوێدە لە عێراق.

پچڕانی پەیوەندییەکان 
لە ٢٠ی تەمووزی ٢٠٢٣، سەلوان مۆمیکا سووتاندنی چاپێکی دیکەی قورئانی دووبارە کردەوە، جگە لەوەش ئاڵای عێراقی لە بەردەم بارەگای باڵیۆزخانەی عێراق لە سوێد سووتاند، ئەمەش توڕەیی گەلی عێراق و حکوومەتی عێراقی لێکەوتەوە، لە ئەنجامدا حکوومەتی عێراق بڕیاری دەرکردنی باڵیۆزی سوێد و پچڕاندنی پەیوەندییە دیپلۆماسییەکانی دا لەگەڵ ستۆکھۆڵم بە تەواوی.

وتەبێژی فەرمیی حکوومەتی عێراق، باسم عەوادی لە بەیاننامەیەکی ڕۆژنامەوانیدا ڕای گەیاند: «محەممەد شیاع سوودانی سەرۆکوەزیرانی عێراق، ئاڕاستەی وەزارەتی دەرەوەی کرد بۆ کشانەوەی بەرپرسیارێتی کارووباری عێراق لە باڵیۆزخانەی کۆماری عێراق لە پایتەختی سوێد، ھەروەھا داوای لە باڵیۆزی سوێد کرد خاکی عێراق جێبھێڵێت». ئاماژەی بەوەشکرد، «ئەم ڕێنماییانە لە وەڵامی مۆڵەتی دووبارەی حکوومەتی سوێددا ھات بۆ سووتاندنی قورئان و سووکایەتیکردن بە پیرۆزییەکانی ئیسلام، و سووتاندنی ئاڵای عێراق».

سەرچاوەکان